PRAVIDLÁ PREDAJA „[2/3/4/5 + 1 ZDARMA]“
Článok 1.
1. Spoločnosť CHRIEN, spol. s r.o., IČO: 36 008 338, so sídlom na adrese Lieskovská cesta 13, 960 01 Zvolen (ďalej len „Spoločnosť“), organizuje predajnú akciu s názvom „[2/3/4/5 + 1 zadarmo]“ (ďalej len „Akcia“).
1. Predmetom tohto dokumentu je celková úprava pravidiel (ďalej len „Pravidlá“) Akcie. Tieto pravidlá sú jediným dokumentom, ktorý je záväzný pre pravidlá Akcie. Tieto pravidlá sa môžu meniť a dopĺňať len písomnými dodatkami uverejnenými rovnakým spôsobom ako tento dokument.
Článok 2.
1. Akcia bude prebiehať v termíne uvedenom pri jednotlivej akciovej ponuke v e-shope b2b.chrien.sk, pričom ponuka týkajúca sa Akcie bude platná len počas uvedeného obdobia alebo do vypredania zásob.
Článok 3.
1. Účastníkom Akcie môže byť fyzická alebo právnická osoba, ktorá je zákazníkom Spoločnosti registrovaným v internetovom obchode b2b.chrien.sk a spĺňa ostatné podmienky stanovené v týchto Pravidlách (ďalej len „Zákazník“).
1. Do Akcie budú zaradení len tí Zákazníci, ktorí spĺňajú všetky podmienky Akcie. Spoločnosť si vyhradzuje právo kedykoľvek podľa vlastného uváženia posúdiť splnenie stanovených podmienok jednotlivými Zákazníkmi a vylúčiť z Akcie Zákazníkov, ktorí nespĺňajú podmienky stanovené v týchto Pravidlách, a to podľa vlastného uváženia.
Článok 4.
1. Zákazník sa Akcie zúčastní zakúpením sady [dvoch (2)/troch (3)/štyroch (4)/piatich (5)] výrobkov označených symbolom 2/3/4/5+1 v rámci jedného nákupu v čase a na mieste konania Akcie v súlade s článkom 2 Pravidiel („Nákup“).
1. Zákazník získa najlacnejší z [dvoch (2)/troch (3)/štyroch (4)/piatich (5)] výrobkov v rámci Nákupu zdarma. Alebo konkrétne uvedený produkt zdarma.
1. Každý Zákazník sa môže Akcie zúčastniť opakovane, vždy však po splnení všetkých podmienok účasti podľa týchto Pravidiel.
1. Spoločnosť má výhradné právo posúdiť splnenie stanovených podmienok Akcie jednotlivými Zákazníkmi. Spoločnosť je oprávnená definitívne vylúčiť Zákazníka, ak má podozrenie, že sa Zákazník dopustil podvodného konania alebo iného konania, ktoré je v rozpore s dobrými mravmi. Toto rozhodnutie o vylúčení Zákazníka je konečné, bez možnosti odvolania.
Článok 5.
1. Tieto Pravidlá budú k dispozícii na webovej stránke www.b2b.chrien.sk počas celého obdobia konania Akcie.
1. Spoločnosť je možné v súvislosti s Akciou kontaktovať aj na e-mailovej adrese alebo telefónnom čísle uvedenom na webovej stránke www.b2b.chrien.sk.
1. Účasť na Akcii je dobrovoľná. Účasťou na Akcii Zákazník súhlasí s týmito Pravidlami a zaväzuje sa ich plne dodržiavať. Práva a povinnosti vzniknuté v súvislosti s Akciou, ktoré nie sú upravené v týchto Pravidlách, sa riadia právnym poriadkom Slovenskej republiky.
1. Spoločnosť si vyhradzuje právo zmeniť podmienky Akcie alebo dobu trvania Akcie bez uvedenia dôvodov a bez poskytnutia akejkoľvek náhrady a bez akýchkoľvek nárokov Zákazníkov voči Spoločnosti. Každá takáto zmena Pravidiel alebo Akcie bude oznámená rovnakým spôsobom ako tieto Pravidlá. Zmeny bude Spoločnosť vykonávať len z výnimočných dôvodov, najmä v reakcii na okolnosti, ktoré Spoločnosť nemôže primerane ovplyvniť, vrátane technických alebo právnych dôvodov, a za predpokladu, že sa Spoločnosť bude vždy snažiť minimalizovať ich vplyv na Zákazníkov.
1. Pri uplatňovaní práv z vadného plnenia (reklamácie) tovaru v rámci tejto Akcie sa postupuje podľa platnej právnej úpravy obsiahnutej najmä v zákone č. 40/1964 Zb. Občiansky zákonník v platnom znení, v zákone č. 108/2024 Z. z. o ochrane spotrebiteľa v platnom znení a v súlade s platným Reklamačným poriadkom Spoločnosti.
1. Pri odstúpení Zákazníka od zmluvy bude Zákazníkovi vrátená kúpna cena a odstúpenie Zákazníka od kúpnej zmluvy sa vždy vzťahuje na súbor všetkých výrobkov zakúpených v rámci Nákupu.
1. Zľavy a iné výhody v rámci tejto Akcie nie je možné kombinovať s inými zľavami alebo inými predajnými akciami, pokiaľ Spoločnosť pri konkrétnej Akcii neuvedie inak.
1. Zákazník má právo obrátiť sa s cieľom ochrany svojich spotrebiteľských práv na subjekt alternatívneho riešenia sporov, ktorým je Slovenská obchodná inšpekcia (https://www.soi.sk/). V prípade cezhraničného sporu má spotrebiteľ právo obrátiť sa na Európske spotrebiteľské centrum (http://esc-sr.sk/).
1. Zákazník, ktorý je fyzickou osobou – spotrebiteľom, má ďalej právo začať mimosúdne riešenie sporu online prostredníctvom platformy ODR, ktorá je k dispozícii na webovej stránke https://webgate.ec.europa.eu/odr/main/index.cfm?event=main.home.show&lng=SK. Postup mimosúdneho riešenia sporu nie je mediáciou podľa zákona č. 420/2004 Z. z. o mediácii, ani rozhodcovským konaním podľa zákona č. 335/2014 Z. z. o spotrebiteľskom rozhodcovskom konaní a o zmene a doplnení niektorých zákonov, a jeho využitím nie je dotknuté oprávnenie Zákazníka obrátiť sa so svojím nárokom na Slovenskú obchodnú inšpekciu či na súd.
